title: 2009/197/EK: Az Európai Parlament határozata ( 2008. április 22. ) az Európai Alapítvány az Élet- és Munkakörülmények Javításáért 2006-os pénzügyi évre szóló költségvetésének végrehajtására vonatkozó mentesítésről

text:
               31.3.2009

               HU

               Az Európai Unió Hivatalos Lapja

               L 88/93

         AZ EURÓPAI PARLAMENT HATÁROZATA
   (2008. április 22.)
   az Európai Alapítvány az Élet- és Munkakörülmények Javításáért 2006-os pénzügyi évre szóló költségvetésének végrehajtására vonatkozó mentesítésről
   (2009/197/EK)
   AZ EURÓPAI PARLAMENT,
   tekintettel az Európai Alapítvány az Élet- és Munkakörülmények Javításáért 2006-os pénzügyi évre vonatkozó végleges éves beszámolójára (1),
   tekintettel a Számvevőszéknek az Európai Alapítvány az Élet- és Munkakörülmények Javításáért 2006-os pénzügyi évre vonatkozó végleges éves beszámolójáról szóló jelentésére, az alapítvány válaszaival együtt (2),
   tekintettel a Tanács 2008. február 12-i ajánlására (5843/2008 – C6-0084/2008),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (4) és különösen annak 16. cikkére
   tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A6-0111/2008),

               1.

               megadja az Európai Alapítvány az Élet- és Munkakörülmények Javításáért igazgatója számára a 2006-os pénzügyi évre szóló költségvetés végrehajtására vonatkozó mentesítést;

               2.

               észrevételeit az alábbi állásfoglalásban fejti ki;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Alapítvány az Élet- és Munkakörülmények Javításáért igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában való közzétételükről (L sorozat).

            az elnök

         Hans-Gert PÖTTERING

            főtitkár

         Harald RØMER

      (1)  HL C 261., 2007.10.31., 60. o.

      (2)  HL C 309., 2007.12.19., 116. o.

      (3)  HL L 248., 2002.9.16., 1. o.

      (4)  HL L 139., 1975.5.30., 1. o.

      (5)  HL L 357., 2002.12.31., 72. o.

    ---documentbreak---

               31.3.2009

               HU

               Az Európai Unió Hivatalos Lapja

               L 88/94

         AZ EURÓPAI PARLAMENT ÁLLÁSFOGLALÁSA
   (2008. április 22.)
   az Európai Alapítvány az Élet- és Munkakörülmények Javításáért 2006-os pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   tekintettel az Európai Alapítvány az Élet- és Munkakörülmények Javításáért 2006-os pénzügyi évre vonatkozó végleges éves beszámolójára (1),
   tekintettel a Számvevőszéknek az Európai Alapítvány az Élet- és Munkakörülmények Javításáért 2006-os pénzügyi évre vonatkozó végleges éves beszámolójáról szóló jelentésére, az alapítvány válaszaival együtt (2),
   tekintettel a Tanács 2008. február 12-i ajánlására (5843/2008 – C6-0084/2008),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (4) és különösen annak 16. cikkére
   tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A6-0111/2008),

               A.

               mivel a Számvevőszék kijelentette, hogy kellő mértékben megbizonyosodott a 2006-os pénzügyi évre vonatkozó éves beszámoló megbízhatóságáról, valamint arról, hogy az alapjául szolgáló ügyletek jogszerűek és szabályszerűek;

               B.

               mivel 2007. április 24-én a Parlament megadta a mentesítést az Európai Alapítvány az Élet- és Munkakörülmények Javításáért igazgatójának az ügynökség 2005-ös pénzügyi évre szóló költségvetésének végrehajtására vonatkozóan (6), és a mentesítési határozatot kísérő állásfoglalásban a Parlament többek között

                           —

                           felszólította az Alapítványt, hogy az adminisztrációs kiadási (II. cím) és a működési tételek (III. cím) tekintetében fordítson nagyobb figyelmet a 2005. évi átvitelekre, amelyek mindkét tétel esetében magasak voltak (37 %, illetve 44 %),

                           —

                           felhívta az Alapítványt, hogy nyújtson be munkaprogramot, amely operatív és mérhető módon ismerteti tevékenységét,

                           —

                           aggodalmát fejezte ki, amiért 2005-ben nem talált olyan átfogó dokumentumot, amely az Alapítvány tevékenységének pénzügyi és működési kockázatait elemezte volna, és olyan dokumentumot sem – kivéve az adatfeldolgozási vonatkozások tekintetében –, amely az elszámolást végző tisztviselőnek megküldött pénzügyi információk pontosságának és teljességének biztosítása érdekében az engedélyező tisztviselők által végzett eljárások érvényesítésére vonatkozott volna,

         Általános észrevételek, amelyek az uniós ügynökségek horizontális kérdéseivel kapcsolatosak, és ezáltal minden egyes ügynökség mentesítési eljárása szempontjából jelentőséggel bírnak

               1.

               megjegyzi, hogy a Számvevőszék által ellenőrzött 24 ügynökség és egyéb kapcsolódó szerv költségvetése 2006-ban összesen 1 080,5 millió EUR-t tett ki (közülük 271 millió EUR-val a legnagyobb az Európai Újjáépítési Ügynökség, 5 millió EUR-val pedig a legkisebb az Európai Rendőrakadémia [CEPOL] költségvetése volt);

               2.

               rámutat arra, hogy a pénzügyi ellenőrzés és mentesítés hatálya alá tartozó külső uniós szervek köre jelenleg nemcsak a hagyományos szabályozó ügynökségeket öleli fel, hanem az egyes konkrét programok megvalósítása érdekében felállított végrehajtó ügynökségeket is, és a közeljövőben a köz- és magánszféra partnersége keretében létrehozott közös vállalkozásokra (közös technológiai kezdeményezések) is ki fog terjedni;

               3.

               a Parlament vonatkozásában megállapítja, hogy a mentesítési eljárás hatálya alá tartozó ügynökségek száma az alábbiak szerint alakult: 2000-es költségvetési év: 8; 2001: 10; 2002: 11; 2003: 14; 2004: 14; 2005: 16; 2006: 20 szabályozó ügynökség és 2 végrehajtó ügynökség (a Számvevőszék által ellenőrzött, ugyanakkor belső mentesítési eljárás alá tartozó két ügynökségen kívül);

               4.

               ezért arra a következtetésre jut, hogy az ügynökségek/kapcsolódó szervek költségvetésének méretéhez viszonyítva az ellenőrző/mentesítési eljárás nehézkessé és aránytalanná vált; utasítja illetékes bizottságát, hogy végezze el az ügynökségek és kapcsolódó szervek mentesítési eljárásának széles körű felülvizsgálatát egy egyszerűbb és racionálisabb megközelítés kialakítása érdekében, az elkövetkező években egyedi mentesítési jelentést igénylő szervek egyre növekvő számára tekintettel;

         Alapvető megfontolások

               5.

               kéri a Bizottságot, hogy új ügynökségek létrehozása előtt vagy már meglévők átalakítása során adjon világos magyarázatot az alábbi elemekre vonatkozóan: az ügynökség típusa, célkitűzései, belső irányítási struktúrája, termékei, szolgáltatásai, főbb eljárásai, célcsoportja, megrendelői és érdekelt felei, hivatalos kapcsolatai külső szereplőkkel, költségvetési felelőssége, pénzügyi tervezése, valamint személyzeti politikája;

               6.

               kéri, hogy minden ügynökséget a közte és a felelős főigazgatóság között kialakított éves teljesítmény-megállapodás vezéreljen, amelynek tartalmaznia kell a következő év fő célkitűzéseit, a pénzügyi keretet és a teljesítmény mérésére szolgáló egyértelmű mutatókat;

               7.

               kéri, hogy az ügynökségek teljesítményét rendszeresen (és ad hoc jelleggel) ellenőrizze a Számvevőszék vagy más független könyvvizsgáló; úgy véli, hogy ennek nem szabadna csupán a pénzügyi irányítás és a közpénzek helyes felhasználásának hagyományos elemeire korlátozódnia, hanem az irányítás hatékonyságára és eredményességére is ki kellene terjednie, és az egyes ügynökségek pénzügyi irányítására vonatkozó minősítést is tartalmaznia kellene;

               8.

               álláspontja szerint azon ügynökségek esetében, amelyek folyamatosan túlbecsülik költségvetési szükségleteiket, a be nem töltött álláshelyek alapján technikai csökkentést kell végrehajtani; úgy véli, hogy hosszú távon ez az ügynökségek célhoz kötött bevételeinek csökkenését és ezáltal alacsonyabb igazgatási költségeket eredményez majd;

               9.

               megjegyzi, hogy súlyos problémát jelent, hogy számos ügynökséget bírálnak a közbeszerzési szabályok, a költségvetési rendelet, a személyzeti szabályzat stb. betartásának hiánya miatt; úgy véli, hogy ennek fő oka az, hogy a legtöbb szabályzatot és a költségvetési rendeletet nagyobb intézményekre szabták, valamint hogy a legtöbb kisebb ügynökség nem rendelkezik a szabályozási követelmények betartásához szükséges kritikus tömeggel; ezért arra kéri a Bizottságot, hogy próbáljon gyors megoldást találni a hatékonyság növelésére azáltal, hogy a kritikus tömeg biztosítása céljából összevonja több ügynökség igazgatási funkcióit (figyelembe véve az ügynökségekre és költségvetési függetlenségükre vonatkozó alapvető szabályozás szükségszerű megváltoztatását), vagy sürgősen dolgozzon ki az ügynökségekre vonatkozó olyan speciális szabályokat (különösen végrehajtási szabályokat), amelyek hozzájárulnak ahhoz, hogy az ügynökségek teljes mértékben meg tudjanak felelni a szabályozásoknak;

               10.

               ragaszkodik ahhoz, hogy az előzetes költségvetési tervezet megalkotásakor a Bizottság vegye figyelembe a költségvetés egyes ügynökségek általi, előző években történő végrehajtásának eredményeit, különös tekintettel az n-1. évre, és az adott ügynökség kérésének megfelelően vizsgálja felül a költségvetést; felkéri illetékes bizottságát e felülvizsgálat tiszteletben tartására, illetve arra, hogy – amennyiben a Bizottság ezt nem teszi meg – saját maga vizsgálja felül és tegye reálisabbá a kérdéses költségvetést, az adott ügynökség abszorpciós és végrehajtási kapacitásának megfelelően;

               11.

               emlékeztet a 2005-ös pénzügyi évre vonatkozó mentesítésről szóló határozatára, amelyben arra kérte a Bizottságot, hogy ötévente készítsen tanulmányt az egyes ügynökségek által generált hozzáadott értékről; felhívja az összes érintett intézményt, hogy bármely ügynökség hozzáadott értékéről szóló negatív értékelés esetén tegyék meg a szükséges lépéseket az ügynökség megbízatásának átalakítására vagy az ügynökség bezárására; megjegyzi, hogy a Bizottság 2007-ben egyetlen értékelést sem végzett; ragaszkodik ahhoz, hogy a 2007-es pénzügyi évre vonatkozó mentesítési határozatot megelőzően a Bizottság legalább öt ilyen értékelést mutasson be, kezdve a legrégebbi ügynökségekkel;

               12.

               úgy véli, hogy a Számvevőszék ajánlásait haladéktalanul végre kell hajtani, és az ügynökségek részére kifizetett támogatásokat összhangba kell hozni azok valós készpénzszükségleteivel; úgy gondolja továbbá, hogy az általános költségvetési rendelet módosításait bele kell foglalni az ügynökségekre vonatkozó költségvetési keretrendeletbe és az ügynökségek külön pénzügyi szabályzataiba;

         Az adatok közlése

               13.

               megjegyzi, hogy az ügynökségek között nincsen egységes megközelítés a kérdéses pénzügyi évben végzett tevékenységek ismertetésére, a költségvetés végrehajtásáról és a pénzgazdálkodásról szóló elszámolásokra és jelentésekre, valamint arra vonatkozóan, hogy a megbízhatósági nyilatkozatot az ügynökség igazgatójának kell-e megfogalmaznia; megállapítja, hogy nem minden ügynökség tesz egyértelmű különbséget a) az ügynökség tevékenységének a nyilvánosság előtti bemutatása és b) a költségvetés teljesítéséről és pénzgazdálkodásáról szóló technikai jelentés között;

               14.

               megjegyzi, hogy míg a Bizottság állandó iránymutatásai a tevékenységi jelentések elkészítésére vonatkozóan nem írják elő kifejezetten, hogy az ügynökségek igazoló nyilatkozatot készítsenek, mégis számos igazgató így tett 2006-ban, s egy esetben ez lényeges fenntartást tartalmazott;

               15.

               emlékeztet 2005. április 12-i állásfoglalásának (7) (23) bekezdésére, amelyben felkéri az ügynökségek igazgatóit, hogy a jövőben a pénzügyi és igazgatási adatokkal együtt benyújtott éves tevékenységi jelentésükhöz csatoljanak a Bizottság főigazgatói által aláírthoz hasonló, a tevékenységük jogszerűségét és szabályszerűségét igazoló nyilatkozatot;

               16.

               kéri a Bizottságot, hogy ennek megfelelően módosítsa az ügynökségekre vonatkozó állandó iránymutatásokat;

               17.

               emellett javasolja a Bizottságnak, hogy az ügynökségekkel közösen dolgozzon ki egy valamennyi ügynökségre és kapcsolódó szervezetre alkalmazható harmonizált modellt, amely határozott különbséget tesz az alábbiak között:

                           —

                           a szervezet működéséről, tevékenységéről és eredményeiről beszámoló, széles olvasóközönségnek szánt éves jelentés,

                           —

                           pénzügyi kimutatás és a költségvetés végrehajtásáról szóló jelentés,

                           —

                           a Bizottság főigazgatói által készített tevékenységi jelentésekhez hasonló tevékenységi jelentés,

                           —

                           a szervezet igazgatója által aláírt igazoló nyilatkozat bármely egyéb fenntartással vagy megjegyzéssel együtt, amelyekre szükségesnek tartja felhívni a mentesítő hatóság figyelmét;

         A Számvevőszék általános megállapításai

               18.

               tudomásul veszi a Számvevőszék megállapítását (éves jelentés 10.29. bekezdése (8), miszerint a Bizottság által a Közösség költségvetéséből finanszírozott támogatások kifizetése nem az ügynökségek készpénzszükségleteinek kellően megalapozott felbecslésén alapul, és az előző évről áthozott összegekkel együtt ez jelentős készpénzállomány fenntartásához vezet; tudomásul veszi továbbá a Számvevőszék javaslatát, hogy az ügynökségek részére kifizetett támogatások legyenek összhangban azok valós készpénzszükségleteivel;

               19.

               megjegyzi, hogy 2006 végére még 14 ügynökségnek kell bevezetnie az ABAC számviteli rendszert (éves jelentés, a 10.31. bekezdés lábjegyzete);

               20.

               tudomásul veszi a Számvevőszék megjegyzését (éves jelentés 1.25. bekezdése) a ki nem vett szabadságokra egyes ügynökségeknél elhatárolt kiadásokra vonatkozóan; rámutat, hogy a Számvevőszék három ügynökség (Európai Szakképzés-fejlesztési Központ [CEDEFOP], CEPOL és Európai Vasúti Ügynökség) esetében a 2006-os pénzügyi évre vonatkozó megbízhatósági nyilatkozatában fenntartásokat fogalmazott meg (2005-ben: CEDEFOP, Európai Élelmiszer-biztonsági Hatóság, Európai Újjáépítési Ügynökség);

         Belső ellenőrzés

               21.

               emlékeztet arra, hogy a költségvetési rendelet 185. cikke (3) bekezdésének megfelelően a Bizottság belső ellenőre egyben az uniós költségvetés terhére támogatásban részesülő szabályozó ügynökségek belső ellenőre is; rámutat arra, hogy a belső ellenőr minden egyes ügynökség igazgatói testületének és igazgatójának jelentést készít;

               22.

               felhívja a figyelmet a belső ellenőr 2006-os éves tevékenységi jelentésében megfogalmazott alábbi fenntartásra:

         „A Bizottság belső ellenőre a személyi erőforrások hiánya miatt nincs abban a helyzetben, hogy kellő mértékben megfeleljen a költségvetési rendelet 185. cikkében meghatározott, a közösségi szervek belső ellenőrzésére vonatkozó kötelezettségeinek”;

               23.

               tudomásul veszi ugyanakkor a Számvevőszék 2006-os tevékenységi jelentésében tett megjegyzését, miszerint 2007-től a Bizottság által a belső ellenőrzési szolgálat (IAS) számára biztosított további személyi erőforrásokkal valamennyi működő szabályozó ügynökséget évente belső ellenőrzés alá fogják vetni;

               24.

               tudomásul veszi a költségvetési rendelet 185. cikke alapján az IAS általi ellenőrzésre kötelezett szabályozó és végrehajtó ügynökségek, valamint közös vállalkozások egyre növekvő számát; kéri a Bizottságot, hogy tájékoztassa az illetékes parlamenti bizottságot arról, hogy az IAS rendelkezésére álló személyi erőforrások elegendőek lesznek-e valamennyi ilyen szervezet éves ellenőrzésének lefolytatására az elkövetkező években;

               25.

               megjegyzi, hogy a 2343/2002/EK, Euratom rendelet 72. cikkének (5) bekezdése alapján valamennyi ügynökségnek minden évben el kell küldenie a mentesítésért felelős hatóságnak és a Bizottságnak az igazgató által összeállított jelentést, amely összefoglalja a belső ellenőr által végzett belső ellenőrzések számát és típusát, a javasolt ajánlásokat és az ezek nyomán hozott intézkedéseket; kéri az ügynökségeket, hogy jelezzék, ez megtörtént-e, és ha igen, milyen formában;

               26.

               a belső ellenőrzési képességekre vonatkozóan és különösen a kisebb ügynökségek tekintetében tudomásul veszi a belső ellenőr által a Parlament illetékes bizottsága előtt 2006. szeptember 14-én tett javaslatot arra vonatkozóan, hogy a kisebb ügynökségek számára engedélyezni kellene a belső ellenőri szolgáltatások magánszektorból történő igénybevételét;

         Az ügynökségek értékelése

               27.

               emlékeztet az ECOFIN Költségvetési Tanács 2007. július 13-i ülését megelőző egyeztetés során a Parlament, a Tanács és a Bizottság által elfogadott közös nyilatkozatra (9), amelyben kérik i. a Bizottság által értékelni kívánt ügynökségek és ii. a már értékelt ügynökségek jegyzékét, továbbá a főbb megállapítások összefoglalását;

         Fegyelmi eljárások

               28.

               megjegyzi, hogy méretüknél fogva az egyes ügynökségek számára nehézséget jelent megfelelő besorolási fokozatú munkatársakból álló eseti fegyelmi tanácsokat létrehozni, és hogy a Bizottság IDOC irodájának (Vizsgálati és Fegyelmi Iroda) hatásköre nem terjed ki az ügynökségekre; felhívja az ügynökségeket, hogy fontolják meg egy több ügynökséget átfogó fegyelmi tanács felállítását;

         Az intézményközi megállapodás tervezete

               29.

               emlékeztet a Bizottság által benyújtott, az európai szabályozási ügynökségek keretszabályáról szóló intézményközi megállapodás-tervezetre (COM(2005) 59), amely az európai szabályozási ügynökségek létrehozására, felépítésére, működésére, értékelésére és ellenőrzésére vonatkozó horizontális keret kialakítására irányult; megjegyzi, hogy a tervezet hasznos kezdeményezés az ügynökségek létrehozásának és működtetésének ésszerűsítése irányában; rámutat a Bizottság 2006-os összefoglaló jelentésében foglalt megállapításra (COM(2007) 274, 3.1. bekezdés), amely szerint annak ellenére, hogy a tervezet közzétételét követően elakadtak a tárgyalások, a lényegi kérdésekről folytatott vitát 2006 végén újra kezdte a Tanács; sajnálatát fejezi ki, hogy az elfogadás irányában nem lehetett további előrelépést tenni;

               30.

               ezért üdvözli a Bizottság arra tett kötelezettségvállalását, hogy 2008 folyamán közleményt terjeszt elő a szabályozási ügynökségek jövőjéről;

         Önfinanszírozó ügynökségek

               31.

               emlékeztet arra, hogy a két önfinanszírozó ügynökség esetében az igazgatótanács adja meg az igazgató számára a mentesítést; megjegyzi, hogy mindkét ügynökség jelentős felhalmozódott tartalékokkal rendelkezik az előző évekből átvitt, díjakból származó bevételeknek köszönhetően:

                           —

                           Belső Piaci Harmonizációs Hivatal – készpénz és pénzeszköz-egyenértékesek: 281 millió EUR (10),

                           —

                           Közösségi Növényfajta-hivatal – pénzeszközök és pénzeszköz-egyenértékesek: 18 millió EUR (11);

         Egyedi észrevételek

               32.

               megállapítja, hogy a Számvevőszék a 2006-os évre szintén magas átviteli arányokat talált (43 % az igazgatási kiadások [II. cím], 45 % pedig a működési kiadások terén [III. cím]);

               33.

               felhívja a figyelmet arra, hogy bár a Számvevőszék megerősítette, hogy a 2006-os pénzügyi év során a megbízhatóság tekintetében az Alapítvány valamennyi lényeges pontban betartotta a vonatkozó rendelkezéseket, előfordult néhány hiányosság, konkrétan az alábbi eseteket illetően: az évenkéntiség elvének betartása, két szerződés odaítélése, az a tény, hogy teljes egészében 2007-ben kifizetésre kerülő összegeket a 2006-os költségvetésben tüntettek fel, valamint a tisztviselőkre vonatkozó kiválasztási kritériumok alkalmazásának elmulasztása, ami arra enged következtetni, hogy a folyamatok során nem érvényesült az átláthatóság és a megkülönböztetés-mentesség;

               34.

               megállapítja, hogy a Számvevőszék bírálta a felvételi eljárással kapcsolatban, hogy a kiválasztási kritériumokat a felvételi bizottságok egyrészt nem határozták meg az eljárás kezdetén, másrészt nem a felvételi kiírásban határozták meg őket, és tudomásul veszi az alapítvány válaszát, amelynek értelmében már minden felvételi kiírás világosan tartalmazza, hogy a teszteken elért sikeres eredmény előfeltétele-e a sikeres versenyvizsgának;

               35.

               megállapítja, hogy az alapítvány pénzügyi mérlegében 1,8 millió EUR értékben szerepel telek és épületek (bár 1992-ben az építési költség 7,2 millió EUR volt), és a felhalmozódott tartalék 4,09 millió EUR;

               36.

               megállapítja, hogy az alapítvány 2006. évi éves jelentése szerint az alapítvány 2006-ban projektmenedzsment rendszert állított fel a szervezeti hatékonyság nagyobb átláthatóság és az erőforrások jobb koordinálása révén történő javítására, valamint hogy a hatékonyság fokozása érdekében teljesítmény-felügyeleti rendszert is bevezettek; ezen kívül, a nagyobb rugalmasság érdekében kiterjesztették a közbeszerzési rendszert;

               37.

               megállapítja, hogy az alapítvány 2006-ban utólagos értékelést indított a 2001–2004-es munkaprogramra vonatkozóan, valamint időközi értékelést kezdett az alapítvány folyó munkájának egyes vonatkozásai tekintetében a szervezet befolyásának, hozzáadott értékének és hatékonyságának megállapítása érdekében; kéri, hogy tájékoztassák az értékelés eredményeiről.

      (1)  HL C 261., 2007.10.31., 60. o.

      (2)  HL C 309., 2007.12.19., 116. o.

      (3)  HL L 248., 2002.9.16., 1. o.

      (4)  HL L 139., 1975.5.30., 1. o.

      (5)  HL L 357., 2002.12.31., 72. o.

      (6)  HL L 187., 2008.7.15., 85. o.

      (7)  Az Európai Parlament állásfoglalása, amely tartalmazza az Élet- és Munkakörülmények Javításáért Európai Alapítvány igazgatójának adott, a 2003-as pénzügyi év költségvetésének végrehajtására vonatkozó mentesítésről szóló határozatot kísérő megjegyzéseket (HL L 196., 2005.7.27., 75. o.).

      (8)  HL C 273., 2007.11.15., 1. o.

      (9)  DS 605/1/07 Rev 1. tanácsi dokumentum.

      (10)  Forrás: Jelentés a Belső Piaci Harmonizációs Hivatalnak a 2006-os pénzügyi évre vonatkozó beszámolójáról, a Hivatal válaszaival együtt (HL C 309., 2007.12.19., 141. o.).

      (11)  Forrás: Jelentés a Közösségi Növényfajta Hivatalnak a 2006-os pénzügyi évre vonatkozó beszámolójáról, a Hivatal válaszaival együtt (HL C 309., 2007.12.19., 135. o.).


title: 2010/322/CFSP: A Tanács 2010/322/KKBP határozata ( 2010. június 8. ) az Európai Unió koszovói jogállamiság-missziójáról (EULEX KOSOVO) szóló 2008/124/KKBP együttes fellépés módosításáról és meghosszabbításáról

text:
               11.6.2010

               HU

               Az Európai Unió Hivatalos Lapja

               L 145/13

         A TANÁCS 2010/322/KKBP HATÁROZATA
   (2010. június 8.)
   az Európai Unió koszovói (1) jogállamiság-missziójáról (EULEX KOSOVO) szóló 2008/124/KKBP együttes fellépés módosításáról és meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére és 43. cikkének (2) bekezdésére,
   mivel:

               (1)

               A Tanács 2008. február 4-én elfogadta a 2008/124/KKBP együttes fellépést (2). Az említett együttes fellépést 2010. június 14-ig kell alkalmazni.

               (2)

               A Tanács 2009. június 9-én elfogadta a 2009/445/KKBP együttes fellépést (3), amely a 2008/124/KKBP együttes fellépést módosította oly módon, hogy megnövelte a pénzügyi referenciaösszeget, hogy az a 2008/124/KKBP együttes fellépés hatályának lejártáig fedezze a misszió kiadásait.

               (3)

               A Politikai és Biztonsági Bizottság 2010. május 28-án a 2008/124/KKBP együttes fellépés két éves időtartammal való meghosszabbítását, valamint a 265 000 000 EUR összegű pénzügyi referenciaösszeg 2010. október 14-ig való kiterjesztését javasolta.

               (4)

               Az EULEX KOSOVO parancsnoklási és ellenőrzési struktúrája nem érinti a misszióvezetőnek a költségvetés végrehajtására vonatkozóan az Európai Bizottsággal szemben vállalt szerződéses felelősségét.

               (5)

               Az EULEX KOSOVO végrehajtására olyan helyzetben kerül sor, amely esetlegesen rosszabbodhat, és veszélyeztetheti a közös kül- és biztonságpolitikának a Szerződés 21. cikkében meghatározott célkitűzéseit.

               (7)

               A 2008/124/KKBP együttes fellépést ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2008/124/KKBP együttes fellépés a következőképpen módosul:

               1.

               A 7. cikk (2) bekezdése helyébe a következő szöveg lép:
               „(2)   A polgári műveleti parancsnok – a Politikai és Biztonsági Bizottság (PBB) politikai ellenőrzése és stratégiai irányítása mellett, valamint az Unió külügyi és biztonságpolitikai főképviselőjének átfogó felügyelete alatt – stratégiai szintű parancsnokságot és felügyeletet gyakorol az EULEX KOSOVO felett.”

               2.

               A 9. cikk (3), (4) és (5) bekezdése helyébe a következő szöveg lép:
               „(3)   Az EULEX KOSOVO szükség esetén szerződéses alapon alkalmazhat nemzetközi polgári és helyi személyzetet is, amennyiben a szükséges feladatköröket a tagállamok által kirendelt személyzet nem látja el. Kivételesen, kellően indokolt esetben a részt vevő harmadik államok állampolgárainak szerződéses alapú felvételére is lehetőség van, amennyiben a tagállamokból nem áll rendelkezésre megfelelően képzett jelentkező.
               (4)   A személyzet minden tagja a misszió érdekében jár el és végzi feladatát. A személyzet minden tagja tiszteletben tartja a Tanács biztonsági szabályzatának elfogadásáról szóló, 2001. március 19-i 2001/264/EK tanácsi határozatban (4) megállapított biztonsági alapelveket és minimumszabályokat.

               3.

               A 11. cikk (2), (3) és (4) bekezdése helyébe a következő szöveg lép:
               „(2)   A Tanács és a főképviselő felelőssége mellett a PBB gyakorolja az EULEX KOSOVO politikai ellenőrzését és stratégiai irányítását.
               (3)   Ahogy arról a 7. cikk is rendelkezik, a polgári műveleti parancsnok – a PBB politikai ellenőrzése és stratégiai irányítása mellett, valamint a főképviselő általános fennhatósága alatt – az EULEX KOSOVO stratégiai szintű parancsnoka, és e minőségében utasításokat ad, illetve tanácsokat és technikai támogatást nyújt a misszióvezetőnek.
               (4)   A polgári műveleti parancsnok a főképviselőn keresztül jelentést tesz a Tanácsnak.”

               4.

               A 12. cikk (1) és (2) bekezdése helyébe a következő szöveg lép:
               „(1)   A Tanács és a főképviselő felelősségvállalásával a PBB gyakorolja az EULEX KOSOVO politikai ellenőrzését és stratégiai irányítását.
               (2)   A Tanács felhatalmazza a PBB-t, hogy e célra a Szerződés 38. cikke harmadik bekezdésének megfelelően hozza meg a vonatkozó határozatokat. E felhatalmazás a műveleti terv és a parancsnoki lánc módosítására is vonatkozik. Emellett a misszióvezető kinevezésére vonatkozó későbbi döntések meghozatalához szükséges hatáskörökre is kiterjed. A Tanács a főképviselő ajánlása alapján határoz az EULEX KOSOVO céljairól és befejezéséről.”

               5.

               A 13. cikk (4) bekezdése helyébe a következő szöveg lép:
               „4.   A harmadik államok részvételére vonatkozó részletes rendelkezéseket a Szerződés 37. cikkének, valamint az Európai Unió működéséről szóló szerződés 218. cikkének megfelelően megkötött megállapodásban kell meghatározni. Amennyiben az EU és egy harmadik állam olyan megállapodást kötött, amely keretet biztosít e harmadik állam részvételére az EU válságkezelési műveleteiben, a megállapodás rendelkezéseit az EULEX KOSOVO-val összefüggésben is alkalmazni kell.”

               6.

               A 16. cikk (1) és (2) bekezdése helyébe a következő szöveg lép:
               „(1)   Az EULEX KOSOVO kiadásainak fedezésére szánt pénzügyi referenciaösszeg 2010. október 14-ig265 000 000 EUR.
               Az EULEX KOSOVO számára a következő időszakok tekintetében előirányzandó pénzügyi referenciaösszegről a Tanács dönt.
               (2)   Valamennyi kiadást az EU általános költségvetésére alkalmazandó szabályoknak és eljárásoknak megfelelően kell kezelni.”.

               7.

               Az 17. cikket el kell hagyni.

               8.

               A 18. cikk helyébe a következő szöveg lép:
               „18. cikk
               Minősített adatok átadása
               (1)   A főképviselő jogosult arra, hogy az EULEX KOSOVO céljaira készült minősített EU-adatokat és dokumentumokat – a 2001/264/EK határozattal összhangban – az azokra vonatkozó minősítési szintet figyelembe véve átadja az ENSZ-nek, a NATO/KFOR-nak és az ezen együttes fellépéshez csatlakozó más harmadik feleknek. Ennek elősegítésére helyi technikai szabályozást kell kidolgozni.
               (2)   Konkrét és azonnali operatív igény esetén a főképviselő továbbá jogosult az illetékes helyi hatóságok részére a 2001/264/EK határozattal összhangban átadni az EU-nak az EULEX KOSOVO céljaira készült minősített adatait és dokumentumait »RESTREINT UE« szintig. Minden más esetben az illetékes helyi hatóságok részére ilyen adatokat és dokumentumokat e hatóságok Európai Unióval folytatott együttműködésének szintjével összhangban lévő eljárások szerint kell átadni.
               (3)   A főképviselő jogosult arra, hogy a Tanácsnak az EULEX KOSOVO-val kapcsolatos tanácskozásaira vonatkozó, a Tanács eljárási szabályzata (5) 6. cikkének (1) bekezdése szerinti szolgálati titoktartási kötelezettség alá tartozó nem minősített EU-dokumentumokat az ENSZ-nek, a NATO/KFOR-nak és az ezen együttes fellépéshez csatlakozó harmadik feleknek, valamint a koszovói hatóságoknak átadja.

               9.

               A 19. cikk helyébe a következő szöveg lép:
               „19. cikk
               Felülvizsgálat
               Legkésőbb 6 hónappal azelőtt, hogy ezen együttes fellépés hatályát veszti, a Tanács felméri, hogy szükség van-e az EULEX KOSOVO megbízatásának meghosszabbítására.”

               10.

               A 20. cikk második albekezdésének helyébe a következő szöveg lép:
               „Ez az együttes fellépés 2012. június 14-én hatályát veszti.”

         2. cikk
   Ez a határozat az elfogadásának napján lép hatályba.

      Kelt Luxembourgban, 2010. június 8-án.

            a Tanács részéről

            az elnök

         E. SALGADO

      (1)  Az ENSZ BT 1244 (1999) sz. határozatában foglaltak szerinti Koszovó.

      (2)  HL L 42., 2008.2.16., 92. o.

      (3)  HL L 148., 2009.6.11., 33. o.

      (4)  HL L 101., 2001.4.11., 1. o.”.

      (5)  A Tanács 2009. december 1-jei 2009/937/EU határozata a Tanács eljárási szabályzatának elfogadásáról (HL L 325., 2009.12.11., 35. o.).”


title: A Tanács 2013/660/KKBP határozata ( 2013. november 15. ) az Afrika szarván a regionális tengeri kapacitásépítést célzó európai uniós misszióról (EUCAP NESTOR) szóló 2012/389/KKBP határozat módosításáról

text:
               16.11.2013

               HU

               Az Európai Unió Hivatalos Lapja

               L 306/17

         A TANÁCS 2013/660/KKBP HATÁROZATA
   (2013. november 15.)
   az Afrika szarván a regionális tengeri kapacitásépítést célzó európai uniós misszióról (EUCAP NESTOR) szóló 2012/389/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikke (4) bekezdésére és 43. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2012. július 16-án elfogadta a 2012/389/KKBP határozatot (1). E határozat 2014. július 15-én hatályát veszti.

               (2)

               A Tanács 2013. július 9-én elfogadta a 2013/367/KKBP határozatot (2), amely módosította a 2012/389/KKBP határozatot és 2013. november 15-ig meghosszabbította a pénzügyi referenciaösszeg által fedezett időszakot.

               (3)

               A 2012/389/KKBP határozatot módosítani kell annak érdekében, hogy új pénzügyi referenciaösszeget írjon elő a 2013. november 16-tól2014. július 15-ig tartó időszakra vonatkozóan.

               (4)

               Az EUCAP NESTOR végrehajtására olyan helyzetben kerül sor, amely rosszabbodhat és akadályozhatja az Unió külső fellépésének a Szerződés 21. cikkében meghatározott célkitűzései elérését,

         ELFOGADTA EZT A HATÁROZATOT:
   1. cikk
   A 2012/389/KKBP határozat 13. cikke (1) bekezdésének helyébe a következő szöveg lép:

      „(1)   Az EUCAP NESTOR-ral kapcsolatos kiadások fedezésére szolgáló pénzügyi referenciaösszeg 2012. július 16. és 2013. november 15. között 22 880 000 EUR.
      Az EUCAP NESTOR-ral járó kiadások fedezésére szánt pénzügyi referenciaösszeg a 2013. november 16-tól2014. július 15-ig terjedő időszakra 11 950 000 EUR.”.

   2. cikk
   Ez a határozat az elfogadásának napján lép hatályba.

      Kelt Brüsszelben, 2013. november 15-én.

            a Tanács részéről

            az elnök

         R. ŠADŽIUS

      (1)  A Tanács 2012. július 16-i 2012/389/KKBP határozata az Afrika szarván a regionális tengeri kapacitásépítést célzó európai uniós misszióról (EUCAP NESTOR) (HL L 187., 2012.7.17., 40. o.).

      (2)  A Tanács 2013. július 9-i 2013/367/KKBP határozata az Afrika szarván a regionális tengeri kapacitásépítést célzó európai uniós misszióról (EUCAP NESTOR) szóló 2012/389/KKBP határozat módosításáról (HL L 189., 2013.7.10., 12. o.).


title: 2005/399/EK, Euratom: A Tanács határozata (2005. május 23.) az Európai Gazdasági és Szociális Bizottság egy spanyol tagjának kinevezéséről

text:
               28.5.2005

               HU

               Az Európai Unió Hivatalos Lapja

               L 135/19

      A TANÁCS HATÁROZATA

   (2005. május 23.)
   az Európai Gazdasági és Szociális Bizottság egy spanyol tagjának kinevezéséről
   (2005/399/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 259. cikkére,
   tekintettel az Európai Atomenergia-közösséget létrehozó szerződésre és különösen annak 167. cikkére,
   tekintettel a Gazdasági és Szociális Bizottság tagjainak a 2002. szeptember 21-től 2006. szeptember 20-ig terjedő időszakra vonatkozó kinevezéséről szóló, 2002. szeptember 17-i 2002/758/EK, Euratom tanácsi határozatra (1),
   tekintettel a spanyol kormány által benyújtott jelölésre,
   tekintettel a Bizottság véleményére,
   mivel:
   Fernando MORALEDA QUÍLEZ lemondását követően az Európai Gazdasági és Szociális Bizottság egyik tagjának helye betöltetlen maradt, és erről a Tanácsot 2004. június 3-án tájékoztatták,
   A KÖVETKEZŐKÉPPEN HATÁROZOTT:
   Egyetlen cikk
   A Tanács Fernando MORALEDA QUÍLEZ helyére és hivatali idejének fennmaradó részére, azaz 2006. szeptember 20-ig Marcos ALARCÓN ALARCÓN-t nevezi ki az Európai Gazdasági és Szociális Bizottság tagjává.

      Kelt Brüsszelben, 2005. május 23-án.

            a Tanács részéről

            az elnök

         J.-L. SCHILTZ

      (1)  HL L 253., 2002.9.21., 9. o.


title: A Tanács határozata (1999. december 17.) az Európai Gazdasági Közösség és a Tunéziai Köztársaság közötti, a Tunéziából származó kezeletlen olívaolajnak a Közösségbe történő behozatalára vonatkozó intézkedésekről szóló, levélváltás formájában létrejött megállapodás megkötéséről

text:
Fontos jogi nyilatkozat

|

31999D0873

Hivatalos Lap L 340 , 31/12/1999 o. 0106 - 0106

		A Tanács határozata(1999. december 17.)az Európai Gazdasági Közösség és a Tunéziai Köztársaság közötti, a Tunéziából származó kezeletlen olívaolajnak a Közösségbe történő behozatalára vonatkozó intézkedésekről szóló, levélváltás formájában létrejött megállapodás megkötéséről(1999/873/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdésének első albekezdésével,tekintettel a Bizottság javaslatára,mivel(1) Az Európai Közösség és a Tunéziai Köztársaság között levélváltás formájában létrejövő megállapodás került megtárgyalásra azon intézkedéseknek a 2000. január 1. és december 31. közötti időszakra történő meghosszabbítása érdekében, amelyek a Tunéziából származó kezeletlen olívaolajnak a Közösségbe irányuló bevitelére vonatkoznak, az egyrészről az Európai Közösségek és tagállamaik, másrészről a Tunéziai Köztársaság között társulást létrehozó Euro-Mediterrán megállapodás [1] 1. jegyzőkönyve 3. cikkének megfelelően.(2) A fenti megállapodást a Közösség nevében jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Gazdasági Közösség és a Tunéziai Köztársaság közötti, a Tunéziából származó kezeletlen olívaolajnak a Közösségbe történő behozatalára vonatkozó intézkedésekről szóló, levélváltás formájában létrejött megállapodást a Közösség nevében a Tanács jóváhagyja.A megállapodás szövegét e határozat melléklete tartalmazza.2. cikkA Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.Kelt Brüsszelben, 1999. december 17-én.a Tanács részérőlaz elnökK. Hemilä[1] HL L 97., 1998.3.30., 1. o.--------------------------------------------------


title: A Tanács 95/67/EK határozata (1995. március 6.) az Európai Gazdasági Közösség és a Jemeni Arab Köztársaság között létrejött együttműködési megállapodás módosításáról szóló megállapodás levélváltás formájában történő megkötéséről

text:
Fontos jogi nyilatkozat

|

31995D0067

Hivatalos Lap L 057 , 15/03/1995 o. 0077 - 0077

		A Tanács 95/67/EK határozata(1995. március 6.)az Európai Gazdasági Közösség és a Jemeni Arab Köztársaság között létrejött együttműködési megállapodás módosításáról szóló megállapodás levélváltás formájában történő megkötésérőlAZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 113. és 130y. cikkére, összefüggésben 228. cikke (2) bekezdésének első mondatával és 228. cikkének (3) bekezdésével,tekintettel a Bizottság javaslatára [1]tekintettel az Európai Parlament véleményére [2],mivel a Szerződés 130. cikke értelmében a Közösség fejlesztési együttműködéssel kapcsolatos politikájának támogatnia kell a fejlődő országok fenntartható gazdasági és társadalmi fejlődését, a világgazdaságba történő zavartalan és fokozatos bekapcsolódását, továbbá ezen országokban a szegénység elleni küzdelmet;mivel a Jemeni Arab Köztársaságnak és a Jemeni Népi Demokratikus Köztársaságnak a Jemeni Köztársaság létrehozására irányuló egyesülése eredményeként módosítani kell az Európai Gazdasági Közösség és a Jemeni Arab Köztársaság között létrejött együttműködési megállapodást [3];mivel e célból tárgyalásokat folytattak a Jemeni Köztársasággal, amelynek eredményeként levélváltás formájában megállapodás jött létre, és ennek jóváhagyása a Közösség érdekében áll,A KÖVETKEZŐKÉPPEN HATÁROZOTT:1. cikkAz Európai Gazdasági Közösség és a Jemeni Arab Köztársaság között létrejött együttműködési megállapodás módosításáról szóló, levélváltás formájában létrejött megállapodást az Európai Közösség nevében a Tanács jóváhagyja.A levélváltás formájában létrejött megállapodás szövegét csatolták e határozathoz.2. cikkA Tanács elnöke felhatalmazást kap, hogy kijelölje az 1. cikkben említett, levélváltás formájában létrejött megállapodásnak a Közösséget jogilag kötelező aláírására jogosult személyeket.Kelt Brüsszelben, 1995. március 6-án.a Tanács részérőlaz elnökA. Juppé[1] HL C 310., 1993.11.16., 19. o.[2] HL C 128., 1994.5.9., 525. o.[3] HL L 26., 1985.1.31., 2. o.--------------------------------------------------


title: A Tanács határozata (2016. június 9.) a szociális biztonsági rendszerek koordinációjával foglalkozó tanácsadó bizottság egy szlovák tagjának és egy szlovák póttagjának kinevezéséről

text:
               14.6.2016

               HU

               Az Európai Unió Hivatalos Lapja

               C 212/3

         A TANÁCS HATÁROZATA
   (2016. június 9.)
   a szociális biztonsági rendszerek koordinációjával foglalkozó tanácsadó bizottság egy szlovák tagjának és egy szlovák póttagjának kinevezéséről
   (2016/C 212/04)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendeletre (1) és különösen annak 75. cikkére,
   tekintettel a tagállamok kormányai által a Tanácsnak benyújtott, a jelöltek nevét tartalmazó listákra,
   mivel:

               (1)

               A Tanács a 2015. október 13-i határozatával (2) kinevezte a szociális biztonsági rendszerek koordinációjával foglalkozó tanácsadó bizottság tagjait és póttagjait a 2015. október 20-tól2020. október 19-ig terjedő időszakra.

               (2)

               Szlovákia kormánya további jelöléseket nyújtott be két betöltendő helyre,

         ELFOGADTA EZT A HATÁROZATOT:
   1. cikk
   A Tanács a 2015. október 20. és 2020. október 19. közötti időszakra a szociális biztonsági rendszerek koordinációjával foglalkozó tanácsadó bizottság tagjának és póttagjának a következő személyeket nevezi ki:
   I.   A MUNKÁLTATÓI SZERVEZETEK KÉPVISELŐI

               Ország

               Tag

               Póttag

               Szlovákia

               Miriam ŠPÁNIKOVÁ

               Peter MOLNÁR

         2. cikk
   A Tanács a még nem jelölt tagokat és póttagokat egy későbbi időpontban nevezi ki.
   3. cikk
   Ez a határozat az elfogadásának napján lép hatályba.

      Kelt Luxembourgban, 2016. június 9-én.

            a Tanács részéről

            az elnök

         G.A. VAN DER STEUR

      (1)  HL L 166., 2004.4.30., 1. o.

      (2)  A Tanács határozata (2015. október 13.) a szociális biztonsági rendszerek koordinációjával foglalkozó tanácsadó bizottság tagjainak és póttagjainak kinevezéséről (HL C 341., 2015.10.16., 4. o.).


Fontos jogi nyilatkozat

|

32004D0240

A Tanács határozata (2004. március 8.) a Tanács Főtitkárságához kiküldött nemzeti szakértőkre és nemzeti katonai állományra vonatkozó szabályokról szóló 2003/479/EK határozat módosításáról

Hivatalos Lap L 074 , 12/03/2004 o. 0017 - 0018 CS.ES fejezet 18 kötet 03 o. 90  - 91 ET.ES fejezet 18 kötet 03 o. 90  - 91 HU.ES fejezet 18 kötet 03 o. 90  - 91 LT.ES fejezet 18 kötet 03 o. 90  - 91 LV.ES fejezet 18 kötet 03 o. 90  - 91 MT.ES fejezet 18 kötet 03 o. 90  - 91 PL.ES fejezet 18 kötet 03 o. 90  - 91 SK.ES fejezet 18 kötet 03 o. 90  - 91 SL.ES fejezet 18 kötet 03 o. 90  - 91

		A Tanács határozata(2004. március 8.)a Tanács Főtitkárságához kiküldött nemzeti szakértőkre és nemzeti katonai állományra vonatkozó szabályokról szóló 2003/479/EK határozat módosításáról(2004/240/EK)AZ EURÓPAI UNIÓ TANÁCSA,tekintettel az Európai Unióról szóló szerződésre és különösen annak 28. cikke (1) bekezdésére,tekintettel az Európai Közösséget létrehozó szerződésre és különösen annak 207. cikke (2) bekezdésére,tekintettel a 2003/479/EK határozatra,mivel:(1) A 2003/479/EK határozat 15. cikkének (7) bekezdése előírja, hogy a napidíjat és a havi juttatásokat minden évben – visszaható hatály nélkül – ki kell igazítani a Közösség brüsszeli és luxembourgi alkalmazottainak illetménykiigazítása alapján.(2) A Tanács az Európai Közösségek tisztviselői és egyéb alkalmazottai díjazásának és nyugdíjának 2002. július 1-jétől kezdődő hatállyal történő helyesbítéséről szóló, 2003. december 5-i 2148/2003/EK, Euratom [1], valamint az Európai Közösségek tisztviselői és egyéb alkalmazottai díjazásának és nyugdíjának, valamint az azokra alkalmazott súlyozásnak 2004. január 1-jétől kezdődő hatállyal történő kiigazításáról szóló, 2003. december 8-i 2182/2003/EK, Euratom [2] rendelettel elfogadta a közösségi alkalmazottak díjazásának és nyugdíjának 3,4 %-os és 1 %-os kiigazítását,A KÖVETKEZŐKÉPPEN HATÁROZOTT:1. cikkA 2003/479/EK rendelet 15. cikke a következőképpen módosul:1. az (1) bekezdés helyébe a következő szöveg lép:"(1) A KNSZ-t kiküldetése teljes időtartamára napidíj illeti meg. Amennyiben a lakóhely és a kiküldetés helye közötti távolság 150 kilométer vagy annál kevesebb, a napidíj összege 27,96 euro. Ha a távolság 150 kilométernél több, a napidíj összege 111,83 euro.";2. a (2) bekezdés helyébe a következő szöveg lép:"(2) Ha a KNSZ-nek sem a Főtitkárság, sem a munkaadója nem téríti meg a költözési költségeit, kiegészítő havi juttatást kell részére fizetni a következő táblázat szerint:Az eredeti szolgálati hely és a kiküldetés helye közötti távolság (km) | Összeg euróban |0–150 | 0 |> 150 | 71,89 |> 300 | 127,80 |> 500 | 207,68 |> 800 | 335,48 |> 1300 | 527,18 |> 2000 | 631,03 |A juttatást havonta, utólag kell fizetni.";3. a (4) bekezdés helyébe a következő szöveg lép:"(4) Az a KNSZ, akinek a kiküldetését hat hónappal megelőző három év során szokásos tartózkodási helye vagy fő szakmai tevékenységének helyszíne a kiküldetés helyétől 150 kilométerre vagy annál kisebb távolságra volt, 27,96 euro napidíjban részesül. E rendelkezés alkalmazásában nem vehetők figyelembe a szakértő által a kiküldetés helyszínétől eltérő állam vagy nemzetközi szervezet részére végzett munkából eredő körülmények."2. cikkEz a határozat az elfogadását követő hónap első napján lép hatályba.Kelt Brüsszelben, 2004. március 8-án.a Tanács részérőlaz elnökD. Ahern[1] HL L 323., 2003.12.10., 1. o.[2] HL L 327., 2003.12.16., 3. o.--------------------------------------------------


title: 2009/452/EK: A Bizottság határozata ( 2009. június 11. ) az Amerikai Egyesült Államokból származó nátrium behozatalára vonatkozó szubvencióellenes eljárás megszüntetéséről

text:
               12.6.2009

               HU

               Az Európai Unió Hivatalos Lapja

               L 149/74

      A BIZOTTSÁG HATÁROZATA

   (2009. június 11.)
   az Amerikai Egyesült Államokból származó nátrium behozatalára vonatkozó szubvencióellenes eljárás megszüntetéséről
   (2009/452/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségben tagsággal nem rendelkező országokból érkező támogatott behozatallal szembeni védelemről szóló, 1997. október 6-i 2026/97/EK tanácsi rendeletre (a továbbiakban: alaprendelet) (1) és különösen annak 14. cikkére,
   a tanácsadó bizottsággal történt konzultáció után,
   mivel:
   1.   AZ ELJÁRÁS

   1.1.   Az eljárás kezdeményezése

               (1)

               A Bizottság 2008. július 23-án az Európai Unió Hivatalos Lapjában közzétett értesítéssel (a továbbiakban: értesítés) bejelentette (2) az Amerikai Egyesült Államokból (a továbbiakban: USA) származó, rendesen az ex 2805 11 00 KN-kód alá sorolt ömlesztett nátrium (a továbbiakban: érintett termék) közösségi behozatalát érintő szubvencióellenes eljárás megindítását vonatkozóan.

               (2)

               Az eljárás megindítására azt követően került sor, hogy az egyetlen közösségi gyártó, a Métaux Spéciaux (MSSA SAS) (a továbbiakban: panaszos) 2008. június 10-én panaszt nyújtott be.

               (3)

               A Bizottság 2008. július 23-án dömpingellenes vizsgálatot indított (3) az USA-ból származó ugyanezen termék behozatala tekintetében. A vizsgálatot a 2009/453/EK bizottsági határozat (4) zárta le.

         1.2.   Érintett felek és ellenőrző látogatások

               (4)

               Az eljárás megindítása előtt a 2026/97/EK rendelet 10. cikkének (9) bekezdésével összhangban a Bizottság értesítette az USA képviselőit, hogy egy dokumentumokkal megfelelőképpen alátámasztott panasz érkezett hozzá, amely szerint az USA-ból származó ömlesztett nátrium támogatott behozatala jelentős kárt okoz a közösségi gazdasági ágazatnak. A Bizottság konzultációt kezdeményezett az USA képviselőivel, hogy tisztázzák a panasz tartalmával kapcsolatos helyzetet, és kölcsönösen elfogadható megoldást találjanak. Az USA képviselői elfogadták a konzultációra való felhívást, így a konzultációra 2008. július 11-én sor is került. A konzultáció során nem sikerült olyan megoldást találni, amely minden fél számára elfogadható lett volna. Ugyanakkor kellő mértékben figyelembe vették az USA képviselőinek a panaszban szereplő megjegyzésekkel kapcsolatos észrevételeit, amelyek az állítólagos támogatás kiegyenlíthetőségére vonatkoztak.

               (5)

               A Bizottság hivatalosan tájékoztatta a panaszost, az egyetlen ismert egyesült államokbeli exportáló gyártót, az ismert érintett importőröket és felhasználókat, valamint az USA képviselőit az eljárás megindításáról. Az érdekelt feleknek lehetőséget biztosítottak arra, hogy az eljárás megindításáról szóló értesítésben megállapított határidőn belül álláspontjukat írásban ismertessék, és meghallgatást kérjenek.

               (6)

               A Bizottság kérdőíveket küldött ki valamennyi ismert érintett félnek, amelyekre az USA képviselőitől, az egyetlen egyesült államokbeli exportáló gyártótól (a továbbiakban: együttműködő exportáló gyártó), a panaszostól és három közösségi felhasználótól érkezett válasz.

               (7)

               A Bizottság bekérte és ellenőrizte a támogatás, az annak eredményeként okozott kár és a közösségi érdek meghatározásához szükségesnek ítélt információkat.

               (8)

               Ellenőrző látogatásokra került sor az USA alábbi képviselőjének telephelyén:

                           —

                           New York Power Authority (NYPA), White Plains, New York.

               (9)

               Ellenőrző látogatásokra került sor továbbá az alábbi vállalatok telephelyein:

                              Közösségi gyártó:

                                       —

                                       Métaux Spéciaux (MSSA SAS), Saint-Marcel, Franciaország

                              Egyesült államokbeli exportáló gyártó:

                                       —

                                       DuPont Reactive Metals (DuPont), Niagara Falls, New York és E. I. DuPont De Nemours and Company, Wilmington, Delaware

                              Közösségi felhasználók:

                                       —

                                       Rohm and Haas Europe Sàrl, Morges, Svájc

                                       —

                                       Evonik Degussa GmbH, Frankfurt, Németország.

         1.3.   Vizsgálati időszak és figyelembe vett időszak

               (10)

               A támogatás és a károkozás vizsgálatakor a 2007. július 1. és 2008. június 30. közötti időszakot (a továbbiakban: vizsgálati időszak) vették figyelembe. Az okozott kár felmérése szempontjából lényeges tendenciák vizsgálata a 2005. január 1-jétől a vizsgálati időszak végéig tartó időszakra (a továbbiakban: figyelembe vett időszak) terjedt ki.

         2.   A PANASZ VISSZAVONÁSA ÉS AZ ELJÁRÁS MEGSZÜNTETÉSE

               (11)

               A Bizottsághoz intézett, 2009. április 1-jei levelében a panaszos hivatalosan visszavonta panaszát. A panaszos e visszavonást a megváltozott körülményekkel indokolta.

               (12)

               Az alaprendelet 14. cikkének (1) bekezdésével összhangban a panasz visszavonása esetén az eljárás megszüntethető, kivéve, ha a megszüntetés a Közösség érdekeit sértené.

               (13)

               A Bizottság úgy ítélte meg, hogy a jelenlegi eljárást meg kell szüntetni, mivel a vizsgálat során nem merültek fel arra utaló szempontok, hogy az eljárás megszüntetése sértené a Közösség érdekeit. Az érdekelt feleket a Bizottság ennek megfelelően tájékoztatta és lehetőséget biztosított észrevételeik megtételére. Mindazonáltal nem érkezett olyan észrevétel, amely azt jelezte volna, hogy a megszüntetés sértené a Közösség érdekeit.

               (14)

               A Bizottság ezért arra a következtetésre jutott, hogy az USA-ból származó ömlesztett nátrium Közösségbe történő behozatalára vonatkozó támogatásellenes eljárást kiegyenlítő intézkedések alkalmazása nélkül meg kell szüntetni,

         A KÖVETKEZŐKÉPPEN HATÁROZOTT:
   Egyetlen cikk
   Az Amerikai Egyesült Államokból származó, az ex 2805 11 00 KN-kód alá sorolt ömlesztett nátrium behozatalára vonatkozó szubvencióellenes eljárást a Bizottság megszünteti.

      Kelt Brüsszelben, 2009. június 11-én.

            a Bizottság részéről

         Catherine ASHTON

            a Bizottság tagja

      (1)  HL L 288., 1997.10.21., 1. o.

      (2)  HL C 186., 2008.7.23., 35. o.

      (3)  HL C 186., 2008.7.23., 32. o.

      (4)  Lásd e Hivatalos Lap 76 oldalát.


title: A Tanács határozata (1984. november 22.) az Ausztrália és a Közösség közötti sajtról szóló megegyezéssel kapcsolatban az Európai Gazdasági Közösség és Ausztrália kormánya között levélváltás formájában létrejövő megállapodás megkötéséről

text:
Fontos jogi nyilatkozat

|

31984D0560

Hivatalos Lap L 308 , 27/11/1984 o. 0054 - 0054 finn különkiadás fejezet 11 kötet 11 o. 0157  spanyol különkiadás fejezet 11 kötet 21 o. 0086  svéd különkiadás fejezet 11 kötet 11 o. 0157  portugál különkiadás fejezet 11 kötet 21 o. 0086

		A Tanács határozata(1984. november 22.)az Ausztrália és a Közösség közötti sajtról szóló megegyezéssel kapcsolatban az Európai Gazdasági Közösség és Ausztrália kormánya között levélváltás formájában létrejövő megállapodás megkötéséről(84/560/EGK)AZ EURÓPAI KÖZÖSSÉGEK TANÁCSAtekintettel az Európai Gazdasági Közösséget létrehozó szerződésre és különösen annak 113. cikkére,tekintettel a Bizottság javaslatára,mivel az Általános Vám- és Kereskedelmi Egyezmény (GATT) kereskedelmi tárgyalásai során a Közösség a sajtról megegyezést kötött Ausztráliával [1];mivel a megegyezés célkitűzéseinek elérése érdekében annak egyes rendelkezéseit módosítani kell;mivel a Bizottság tárgyalásokat kezdeményezett e tárgyban Ausztráliával, és sikerült kielégítő megállapodást elérni vele,A KÖVETKEZŐKÉPPEN HATÁROZOTT:1. cikkAz Ausztrália és a Közösség közötti sajtról szóló megegyezéssel kapcsolatban az Európai Gazdasági Közösség és Ausztrália kormánya között levélváltás formájában létrejövő megállapodást a Közösség nevében a Tanács jóváhagyja.A megállapodás szövegét csatolták e határozathoz.2. cikkA Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.Kelt Brüsszelben, 1984. november 22-én.a Tanács részérőlaz elnökJ. Bruton[1] HL L 71., 1980.3.17., 154. o.--------------------------------------------------


title: 2009/708/EK: A Bizottság határozata ( 2009. augusztus 19. ) egyes Thaiföldről származó, elkészített vagy tartósított morzsolt csemegekukorica-termékek behozatalára vonatkozó dömpingellenes eljárással kapcsolatban felajánlott kötelezettségvállalások elfogadásáról szóló 2007/424/EK határozat hatályon kívül helyezéséről

text:
               18.9.2009

               HU

               Az Európai Unió Hivatalos Lapja

               L 246/29

      A BIZOTTSÁG HATÁROZATA

   (2009. augusztus 19.)
   egyes Thaiföldről származó, elkészített vagy tartósított morzsolt csemegekukorica-termékek behozatalára vonatkozó dömpingellenes eljárással kapcsolatban felajánlott kötelezettségvállalások elfogadásáról szóló 2007/424/EK határozat hatályon kívül helyezéséről
   (2009/708/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: alaprendelet) és különösen annak 8. és 9. cikkére,
   a tanácsadó bizottsággal folytatott konzultáció után,
   mivel:
   A.   MEGLÉVŐ INTÉZKEDÉSEK

               (1)

               2007 júniusában a Tanács a 682/2007/EK rendelettel (2) végleges dömpingellenes vámot vetett ki a Thaiföldről származó egyes elkészített vagy tartósított morzsolt csemegekukorica-termékek (a továbbiakban: érintett termék) behozatalára. A 954/2008/EK tanácsi rendelet (3) módosította a 682/2007/EK rendeletet, az egyik, illetve „összes többi” vállalatra kivetett vám tekintetében.

               (2)

               A Bizottság a 2007/424/EK határozattal (4) elfogadta két exportáló gyártó, a Sun Sweet Co. Ltd (a továbbiakban: Sun Sweet) és a Malee Sampran Public Co. Ltd (a továbbiakban Malee) kötelezettségvállalásait.

         B.   A KÖTELEZETTSÉGVÁLLALÁS MEGSZEGÉSE

   1.   A kötelezettségvállalásban szereplő kötelezettségek

               (3)

               A Sun Sweet esetében meg kell jegyezni, hogy a kötelezettségvállalás keretében a vállalat elfogadta, hogy eleget tesz bizonyos számú kötelezettségnek, többek között annak, hogy egy éven belül nem ad ki kötelezettségvállalási számlákat olyan közösségi ügyfeleknek, amelyeknek más termékeket is értékesít, hogy csökkentse a keresztkompenzáció veszélyét.

               (4)

               Ezen túlmenően, és a fent említett záradék sérelme nélkül, a vállalat elfogadta, hogy nem folytat a kötelezettségvállalás előírásai szerinti bizonyos értékesítéseket és másokat sem a dömpingellenes vám megfizetése mellett mindaddig, amíg a mennyiségi küszöböt el nem éri.

               (5)

               A vállalat azt is elfogadta, hogy nem kerüli meg a kötelezettségvállalást például azáltal, hogy olyan kereskedelmi rendszerben vesz rész, amely a megkerülés veszélyét hordozza magában.

               (6)

               A kötelezettségvállalás feltételei arra is kötelezik a vállalatot, hogy negyedéves jelentések formájában rendszeresen és részletesen tájékoztassa a Bizottságot az érintett terméknek az Európai Közösségbe irányuló eladásairól.

               (7)

               A kötelezettségvállalás teljesítésének biztosítása érdekében a vállalat vállalta, hogy az említett negyedéves jelentésekben feltüntetett adatok pontosságának és valódiságának ellenőrzése érdekében lehetővé teszi telephelyein a helyszíni ellenőrzéseket, továbbá azt, hogy a Bizottság által szükségesnek ítélt valamennyi információt rendelkezésre bocsátja.

               (8)

               Ezenfelül a kötelezettségvállalás Európai Bizottság általi elfogadása a bizalmon alapul, és az Európai Bizottsággal kialakított bizalmi kapcsolatot sértő bármely cselekedet elégséges indokot szolgáltat a kötelezettségvállalás azonnali visszavonására.

               (9)

               Ezen túlmenően a határozatra vonatkozó körülményeknek a kötelezettségvállalás elfogadásának idején fennálló körülményekhez viszonyított, a kötelezettségvállalás végrehajtási időszaka alatt beálló bármely változása a kötelezettségvállalás elfogadásának az Európai Bizottság általi visszavonásához vezethet.

         2.   Ellenőrző látogatás

               (10)

               E tekintetben, párhuzamosan a 2008. szeptember 16-án megindított, az intézkedés formájára korlátozódó részleges időközi felülvizsgálat (5) keretén belül lefolytatott látogatással, a Sun Sweet telephelyén ellenőrző látogatásra került sor.

               (11)

               Az ellenőrző látogatás a kötelezettségvállalás számos megszegését tárta fel.

         a)   A kereskedelem szerkezetének megváltozása

               (12)

               Az ellenőrző látogatás feltárta, hogy a vállalat a dömpingellenes intézkedések bevezetése után megváltoztatta az Európai Közösségbe irányuló kereskedelem szerkezetét, legalábbis egy olyan ügyfél esetében, amely a vállalatnak az érintett termékből megvalósított forgalma jelentős részét képviseli. Az eredeti vizsgálati időszak alatt a vállalat az érintett terméket az említett ügyfélnek kizárólag Németországba szállította. 2008-ban a vállalat az érintett termékből értékesítésének több mint harmadát ennek az ügyfélnek Oroszországba szállította.

               (13)

               A kereskedelem szerkezetének e változása kifejezetten hat a kötelezettségvállalásra, mivel a keresztkompenzáció komoly veszélyét rejti magában, azaz az Oroszországba érkező szállítmány mesterségesen alacsony áron értékesíthető a közösségi értékesítés esetében betartandó minimumár kompenzációjaként.

               (14)

               Ezen túlmenően, azonos jelentőségűnek tekinthető az a következtetés, hogy a kötelezettségvállalás alkalmazása alatt a kereskedelem szerkezetének megváltoztatása miatt a jelenlegi körülmények eltérnek azoktól, amelyek a kötelezettségvállalás elfogadásának idején voltak érvényesek, és amelyek jelentőséggel bírtak a kötelezettségvállalás elfogadására vonatkozó határozat szempontjából. A Bizottság állandó gyakorlata, hogy nem fogad el árra vonatkozó kötelezettségvállalásokat, amennyiben a keresztkompenzáció veszélye túl magas.

         b)   Az érintett termék értékesítése más termékekkel együtt

               (15)

               Az ellenőrzés megállapította, hogy a vállalat a kötelezettségvállalás keresztkompenzációra vonatkozó záradékát azzal is megsértette, hogy kötelezettségvállalási számlákat állított ki az érintett termék értékesítéséről egy közösségi ügyfélnek, amelynek más termékeket is értékesített ugyanabban az évben.

         c)   A kötelezettségvállaláson kívüli értékesítés a mennyiségi küszöb elérése előtt

               (16)

               Az eddigieken túlmenően az is kiderült, hogy a vállalat a kötelezettségvállalás hatálya alá tartozó terméket értékesítette legalább három, a kötelezettségvállalás hatályán kívül eső ügyfélnek, a mennyiségi küszöb elérése előtt. Némely rendes kereskedelmi számlán megjelent „az Európai Unió Hivatalos Lapjában részletesen kifejtett kötelezettségvállalás tárgyát képező áru” felirat. E mondat félrevezető, és azt eredményezhette, hogy ezekből az importokból a vámhatóságok nem szedték be a dömpingellenes vámokat.

               (17)

               Ezt kiegészíti, hogy az említett értékesítések némelyike nem szerepelt a negyedéves jelentésekben.

         d)   Hibák a kötelezettségvállalási jelentésekben

               (18)

               Annak ellenére, hogy a vállalatot 2008 februárjában értesítették, hogy a kötelezettségvállalási jelentések pontatlanok voltak, különös tekintettel az azokban szereplő mennyiségekre, árfolyam-ingadozásokra és a számlák értékére, kiderült, hogy a jelentések továbbra is számos hibát tartalmaztak, ami megakadályozta a vállalat tevékenységének megfelelő nyomon követését.

         3.   A kötelezettségvállalás elfogadásának visszavonásához vezető okok

               (19)

               A fentiekre tekintettel a következőket kell megállapítani:

               (20)

               A kereskedelem szerkezetének a dömpingellenes intézkedések bevezetését követő változása a keresztkompenzáció komoly veszélyéhez vezetett, így a Bizottság a jövőben nem tudja hatékonyan ellenőrizni a kötelezettségvállalást. A kereskedelem szerkezetének e változását a kötelezettségvállalás elfogadásának idején fennálló körülményekhez képest jelentős változásnak ítélik.

               (21)

               A kötelezettségvállalás keresztkompenzációra vonatkozó záradékának megsértése is megállapítható, mivel a vállalat mind a kötelezettségvállalás hatálya alá tartozó terméket, mind más termékeket értékesített ugyanazon ügyfélének ugyanazon naptári éven belül, miközben folytatta a kötelezettségvállalás hatálya alá tartozó termékre vonatkozó kötelezettségvállalási számlák kiállítását.

               (22)

               A bizonyos ügyfeleknek a kötelezettségvállaláson kívül eső, a mennyiségi küszöb elérése előtti értékesítések esete a kötelezettségvállalás további megszegését jelentik.

               (23)

               Ezen túlmenően a vállalat elmulasztotta a teljes, részletes és a valóságnak minden részletében megfelelő negyedéves jelentések benyújtását.

               (24)

               Bár az ellenőrzés nem tárt fel a minimum importár alatti értékesítést, a kötelezettségvállalás számos egyéb, fent említett megszegése nem teszi lehetővé, hogy a Bizottság hatékonyan ellenőrizze a vállalatot, és aláaknázta a kötelezettségvállalás elfogadásának alapját képező bizalmi viszonyt.

         4.   Írásbeli beadványok

               (25)

               A kereskedelem szerkezetében bekövetkezett változásra és a szabályoknak az ilyen változásból eredő megkerülésének növekvő veszélyére tekintettel a vállalat bejelentette, hogy nem állt szándékában megsérteni a kötelezettségvállalást, és nem azért változtatta meg a kereskedelem szerkezetét, mert meg akarta kerülni annak feltételeit. Ezt később kiegészítették azzal, hogy keresztkompenzációra nem került sor.

               (26)

               Erre az érvre válaszul megemlítendő, hogy valóban nem volt bizonyíték az árra vonatkozó kötelezettségvállalás szándékos megsértésére. Ugyanakkor a kereskedelem szerkezetének megváltoztatása önmagában a keresztkompenzáció komoly veszélyét rejti, függetlenül annak okaitól. Már jó ideje a Bizottság állandó gyakorlata, hogy nem fogad el árra vonatkozó kötelezettségvállalásokat, amennyiben a keresztkompenzáció veszélye túl magas. Következésképpen ha a kereskedelem szerkezete ilyen irányban változik a kötelezettségvállalás alkalmazásának ideje alatt, e változás önmagában elég ahhoz, hogy a Bizottság visszavonja a kötelezettségvállalás elfogadását, mivel az kivitelezhetetlenné teszi a kötelezettségvállalás megfelelő ellenőrzését, tekintet nélkül arra, hogy valóban sor került-e keresztkompenzációra.

               (27)

               Ennek megfelelően a vállalat által benyújtott érvek nem változtatnak a Bizottság álláspontján, miszerint a kereskedelem szerkezetének változása a keresztkompenzáció komoly veszélyéhez vezetett.

               (28)

               A vállalat később bejelentette, hogy félreértette a kötelezettségvállalás feltételeit, amikor az érintett terméket más termékekkel együtt értékesítette, illetve amikor a mennyiségi küszöb elérése előtt a kötelezettségvállaláson kívüli értékesítést valósított meg. A vállalat kiemelte, hogy az említett értékesítés egyébként is csak egy kis mennyiséget érintett, és hogy e tevékenységet azonnal beszüntette.

               (29)

               Ezt kiegészítve a vállalat azzal érvelt, hogy a kötelezettségvállalási jelentésekben feltárt hibák kis jelentőségűek voltak, és főképp gépelési hibáknak tudhatók be, amit a vállalat a lehetőségekhez mérten megpróbált kijavítani az ellenőrző látogatás során. A kötelezettségvállalás visszavonása nem tenné lehetővé a vállalat számára, hogy jelentéstételi gyakorlatán javítson, és kiküszöbölje az ellenőrzés során feltárt hiányosságokat. A vállalat hivatkozott arra az érvre is, hogy a Bizottság minden negyedévben e-mailben erősítette meg azt, hogy nem volt hiba a jelentés elektronikus úton benyújtott változatában, és hangsúlyozta, hogy a kötelezettségvállalás fő pontját, a minimumár tiszteletben tartását soha nem szegte meg.

               (30)

               E beadványokra válaszul kiemelendő, hogy a Bizottság már 2007-ben kivételes jelleggel minden kötelezettségvállalást felajánló vállalatnak részletes tájékoztatást és képzést nyújtott a kötelezettségvállalások működésére és a vállalatok kötelezettségeire vonatkozóan.

               (31)

               Ezen túlmenően ki kell emelni, hogy bár a minimumár tiszteletben tartása valóban fontos része az árra vonatkozó kötelezettségvállalásnak, nem ez az egyetlen. Ugyanilyen fontos a többi kötelezettség betartása, ideértve a teljes, részletes és a valóságnak minden részletében megfelelő negyedéves jelentések benyújtására vonatkozó kötelezettséget is, aminek célja, hogy a Bizottságnak lehetővé tegye a megfelelő ellenőrzést. A vállalat által hivatkozott e-mail automatikus üzenet azt igazolja vissza, hogy a jelentés szerkezete megfelel a kötelezettségvállalás szövegének mellékletében lefektetett technikai előírásoknak. Amint azt ugyanez a melléklet kifejezetten említi, az üzenet nem igazolja vissza a tartalmi megfelelőséget.

               (32)

               Ennélfogva a vállalat által e tárgyban benyújtott érvek nem változtatnak a Bizottság álláspontján, miszerint a kötelezettségvállalás számos alkalommal történő megszegése azt kivitelezhetetlenné teszi, és ez elégséges indok a kötelezettségvállalás elfogadásának visszavonásához.

         C.   MEGVALÓSÍTHATÓSÁG

               (33)

               Figyelemmel mindkét elfogadott kötelezettségvállalási ajánlatra, megjegyzendő, hogy az intézkedés formájára korlátozott részleges időközi felülvizsgálat feltárta, hogy a kötelezettségvállalások jelenlegi formájukban, azaz rögzített minimumárral a továbbiakban nem felelnek meg annak a célnak, hogy ellensúlyozzák a dömping káros hatását, és nincs lehetőség arra, hogy a minimum importárakat e probléma orvoslása érdekében indexálják (6).

         D.   A KÖTELEZETTSÉGVÁLLALÁSOK ELFOGADÁSÁNAK VISSZAVONÁSA

               (34)

               Ennek alapján, és összhangban a szóban forgó kötelezettségvállalások vonatkozó záradékaival – amelyek felhatalmazzák a Bizottságot arra, hogy egyoldalúan visszavonja a kötelezettségvállalások elfogadását –, a Bizottság úgy határozott, hogy visszavonja a kötelezettségvállalások elfogadását.

         E.   A 2007/424/EK HATÁROZAT HATÁLYON KÍVÜL HELYEZÉSE

               (35)

               A fentiek fényében a Sun Sweet Co. Ltd. és Malee Sampran Public Co. Ltd vállalatok kötelezettségvállalásainak elfogadásáról szóló 2007/424/EK határozat hatályát veszti. Ennek megfelelően az érintett terméknek az említett vállalatok általi behozatalára a 682/2007/EK rendelet 1. cikkének (2) bekezdésében előírt végleges dömpingellenes vámot kell alkalmazni,

         A KÖVETKEZŐKÉPPEN HATÁROZOTT:
   1. cikk
   A 2007/424/EK határozat hatályát veszti.
   2. cikk
   Ez a határozat az Európai Unió Hivatalos Lapjában történő kihirdetését követő napon lép hatályba.

      Kelt Brüsszelben, 2009. augusztus 19-én.

            a Bizottság részéről

         Catherine ASHTON

            a Bizottság tagja

      (1)  HL L 56., 1996.3.6., 1. o.

      (2)  HL L 159., 2007.6.20., 14. o.

      (3)  HL L 260., 2008.9.30., 1. o.

      (4)  HL L 159., 2007.6.20., 42. o.

      (5)  HL C 237., 2008.9.16., 18. o.

      (6)  A Tanács 847/2009/EK rendelete (lásd e Hivatalos Lap 1 oldalát).


title: Az Európai Központi Bank (EU) 2017/936 határozata (2017. május 23.) a szakmai alkalmasságra és üzleti megbízhatóságra vonatkozó, felhatalmazáson alapuló határozatokat meghozó szervezeti egységek vezetőinek kijelöléséről (EKB/2017/16)

text:
               1.6.2017

               HU

               Az Európai Unió Hivatalos Lapja

               L 141/26

         AZ EURÓPAI KÖZPONTI BANK (EU) 2017/936 HATÁROZATA
   (2017. május 23.)
   a szakmai alkalmasságra és üzleti megbízhatóságra vonatkozó, felhatalmazáson alapuló határozatokat meghozó szervezeti egységek vezetőinek kijelöléséről (EKB/2017/16)
   AZ EURÓPAI KÖZPONTI BANK IGAZGATÓSÁGA,
   tekintettel az Európai Unió működéséről szóló szerződésre,
   tekintettel a Központi Bankok Európai Rendszere és az Európai Központi Bank Alapokmányára és különösen annak 11.6. cikkére,
   tekintettel a felügyeleti feladatokhoz kapcsolódó jogi eszközök tekintetében a döntéshozatali hatáskörök átruházásának általános keretéről szóló, 2016. november 16-i (EU) 2017/933 európai központi banki határozatra (EKB/2016/40) (1) és különösen annak 4. és 5. cikkére,
   tekintettel a szakmai alkalmasságra és üzleti megbízhatóságra vonatkozó határozatok elfogadásával kapcsolatos hatáskör-átruházásról és a szakmai alkalmassági és üzleti megbízhatósági követelmények értékeléséről szóló, 2016. november 16-i (EU) 2017/935 európai központi banki határozatra (EKB/2016/42) (2) és különösen annak 2. cikkére,
   tekintettel az Európai Központi Bank eljárási szabályzatának elfogadásáról szóló, 2004. február 19-i EKB/2004/2 határozatra (3) és különösen annak 10. cikkére,
   mivel:

               (1)

               Az Európai Központi Bank (EKB) által felügyeleti feladatai ellátása során meghozandó jelentős számú határozat kezelésére meghatározott felhatalmazáson alapuló határozatok meghozatalára vonatkozó eljárás került kialakításra.

               (2)

               A hatáskör-átruházási határozat az Igazgatóság azon határozatának elfogadásakor lép hatályba, amellyel kijelöli egy vagy több szervezeti egység vezetőjét határozatoknak hatáskör-átruházási határozat alapján történő elfogadására.

               (3)

               A szervezeti egységek vezetőinek kijelölése során az Igazgatóságnak figyelemmel kell lennie a hatáskör-átruházási határozat fontosságára és azon címzettek számára, akiknek felhatalmazáson alapuló határozatot meg kell küldeni.

               (4)

               A felügyeleti testület elnökével konzultációra került sor azon szervezeti egységek vezetőit illetően, akikre a szakmai alkalmasságra és üzleti megbízhatóságra vonatkozó határozatok meghozatalára irányuló hatáskört át kell ruházni,

         ELFOGADTA EZT A HATÁROZATOT:
   1. cikk
   A szakmai alkalmasságra és üzleti megbízhatóságra vonatkozó, felhatalmazáson alapuló határozatok
   Az (EU) 2017/935 határozat (EKB/2016/42) 2. cikke szerinti felhatalmazáson alapuló határozatokat a Mikroprudenciális Felügyelet IV. Főigazgatóság szakmai alkalmasságra és üzleti megbízhatóságra vonatkozó határozatokért felelős helyettes főigazgatója fogadja el, vagy a helyettes főigazgató távollétében az Engedélyeztetési Osztály vezetője és a következő szervezeti egységek vezetőinek egyike:

               a)

               a Mikroprudenciális Felügyelet I. Főigazgatóság főigazgatója, ha az érintett felügyelt szervezet vagy csoport felügyeletét a Mikroprudenciális Felügyelet I. Főigazgatóság látja el;

               b)

               a Mikroprudenciális Felügyelet II. Főigazgatóság főigazgatója, ha az érintett felügyelt szervezet vagy csoport felügyeletét a Mikroprudenciális Felügyelet II. Főigazgatóság látja el; vagy

               c)

               a főigazgató távollétében a helyettes főigazgató.

         2. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Frankfurt am Mainban, 2017. május 23-án.

            az EKB elnöke

         Mario DRAGHI

      (1)  Lásd e Hivatalos Lap 14. oldalát.

      (2)  Lásd e Hivatalos Lap 21. oldalát.

      (3)  HL L 80., 2004.3.18., 33. o.